armvectores/hy_wikipedia_2023 huggingface dataset:
Կիբեռլրտեսություն

Կիբեռլրտեսությունը (անգլ.՝ Cyber spying, ռուս.՝ Кибершпионаж), կամ համակարգչային լրտեսությունը, որը անվանում են նաև կիբեռհետախուզություն կամ կիբեռնետիկական հետախուզություն, տերմին է, որը, որպես կանոն, նշանակում է  չարտոնված կամ չթույլատրված մուտք համակարգիչների մեջ՝ անձնական, տնտեսական, քաղաքական կամ ռազմական գերազանցություն ստանալու նպատակով, ինչը կատարվում է համակարգչային անվտանգության համակարգերի շրջանցմամբ կամ կոտրմամբ, կիրառելով վնասակար ծրագրեր, ներառյալ՝ «տրոյական ձիեր» և լրտեսական ծրագրեր։ Կիբեռլրտեսությունը կարող է իրականացվել թե՛ հեռավար (դիստանցիոն) ձևով՝ Համացանցի օգտագործմամբ, այնպես էլ սովորական լրտեսների («խլուրդների»), այնպես էլ հաքերների կողմից՝ ձեռնարկությունների և կազմակերպությունների համակարգիչների և ցանցային համակարգերի մեջ ներթափանցմամբ։
Փաստացի, կիբեռլրտեսությունը կիբեռպատերազմի հիմնական երկու տեսակներից մեկն է։
Ոչ շատ վաղ ժամանակներից կիբեռլրտեսությունը ներառում է նաև հատուկ ծառայությունների կողմից այնպիսի սոցիալական ցանցերի օգտատերերի վարքի վերլուծությունը, ինչպիսիք են օրինակ Ֆեյսբուքը և Թվիթթերը՝ նպատակ ունենալով ի հայտ բերել ծայրահեղական, ահաբեկչական և հակակառավարական գործունեությունը։
Որպես կանոն, կիբեռլրտեսության գործողություններն ապօրինի են զոհ-երկրում, միևնույն ժամանակ ագրեսոր-երկրում դրանք աջակցություն են ստանում իշխանության ամենաբարձր մակարդակներում։ Չինաստանի կողմից ԱՄՆ-ի դեմ կիբեռլրտեսության դեպքերի հայտնաբերումից հետո, Կոմունիկատիվ (հաղորդակցային) քաղաքական հետազոտությունների ինստիտուտի աշխատակից Ամիտայ Էտցիոնին առաջարկեց Չինաստանին և ԱՄՆ-ին մշակելու կիբեռտարածությունում փոխադարձ երաշխավորված զսպության քաղաքականություն։ Այդպիսի քաղաքականությունը թույլ կտար երկու կողմերին՝ այնպիսի միջոցներ ձեռնարկել, որոնք իրենք անհրաժեշտ կհամարեն իրենց ինքնապաշտպանության համար, միաժամանակ համաձայնվելով ձեռնպահ մնալու հարձակողական գործողություններից (կիբեռհարձակումներ) կամ միմյանց դեմ կիբեռլրտեսության կազմակերպումից, ինչը պետք է ապահովվի համապատասխան ստուգումների մեխանիզմով։


== Տես նաև ==
Կիբեռպատերազմ
Համակարգչային ահաբեկչություն
Համակարգչային անվտանգություն
Պրոակտիվ պաշտպանություն
Լրտեսական ծրագիր


== Ծանոթագրություններ ==


== Գրականություն ==
Овчинский В.С., Ларина Е.С. Кибервойны XXI века.О чём умолчал Эдвард Сноуден. — М.: Книжный мир, 2014. — 352 с.


== Հղումներ ==
Intelligence — Cyber-Spying for Dummies
Walton Gregory (April 2008)։ «Year of the Gh0st RAT»։ World Association of Newspapers։ Արխիվացված է օրիգինալից 2009-08-11-ին։ Վերցված է 2009-04-01 
 German court limits cyber spying, BBC News, 27 February 2008, http://news.bbc.co.uk/2/hi/europe/7266543.stm 
Rowan Callick (December 7, 2007), «Chinese fury at cyber spy claims», The Australian, արխիվացված  օրիգինալից August 13, 2009-ին, https://web.archive.org/web/20090813032144/http://www.theaustralian.news.com.au/story/0,25197,22882854-2703,00.html, վերցված է February 22, 2017 Congress to Investigate Google Charges Of Chinese Internet Spying (AHN) Archived 2010-03-28 at the Wayback Machine.
Information Warfare Monitor — Tracking Cyberpower (University of Toronto, Canada/Munk Centre) Archived 2008-04-24 at the Wayback Machine.Կաղապար:Разведывательная деятельность
Ախալգորի շրջան

Ախալգորի շրջան (վրաց.՝ ახალგორის მუნიციპალიტეტი՝ ախալգորիս մունիցիպալիտետի) 2-րդ մակարդակի դե յուրե վարչական միավոր է Վրաստանում։ Նույնպես դե յուրե Մտնում է Մցխեթա-Մթիանեթի մարզի կազմի մեջ։
Ախալգորի շրջանի տարածքը դե ֆակտո մտնում է մասամբ ճանաչված Հարավային Օսիայի Հանրապետության կազմի մեջ և համապատասխանում է նրա Լենինգորի շրջանին։ Վարչական կենտրոնը Ախալգոր (Լենինգոր) քաղաքն է։


== Տես նաև ==
 Լենինգորի շրջան
Սպիրոս Կիպրիանու

Սպիրոս Կիպրիանու (հուն․՝ Σπύρος Κυπριανού, հոկտեմբերի 28, 1932(1932-10-28)[…], Լիմասոլ, Լիմասոլի շրջան, Կիպրոս - մարտի 12, 2002(2002-03-12)[…], Bank of Cyprus Oncology Center), Կիպրոսի Հանրապետության քաղաքական և պետական գործիչ։ Կրթությամբ՝ իրավաբան։
1959 թվականից արդարադատության, ապա՝ արտաքին գործերի նախարար (մինչև 1972 թվականը)։ 1976 թվականին ընտրվել է Կիպրոսի խորհրդարանի նախագահ։
Նախագահ Մակարիոսի մահից (1977 թվականի օգոստոս) հետո նշանակվել է նախագահի պաշտոնակատար, 1978 թվականի հունվարից՝ նախագահ։ Հանդես է եկել գալիս Կիպրոսի Հանրապետության տարածքային ամբողջականության, անկախության և կիպրական հարցի արդարացիլուծման օգտին՝ ՄԱԿ-ի որոշումների համաձայն։


== Ծանոթագրություններ ==
Կիզեմա (գյուղ, Ուստյանսկի շրջան)

Անվան այլ կիրառումների համար տե՛ս՝ Կիզեմա (այլ կիրառումներ)Կիզեմա (ռուս.՝ Кизема), գյուղ Ռուսաստանի Արխանգելսկի մարզի Ուստյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 2968 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (266401-266500)

Աստերոիդների ցանկ (266301-266400)  • Աստերոիդների ցանկ  • Աստերոիդների ցանկ (266501-266600)
 Աստերոիդների ցանկ (266301-266400)  • Աստերոիդների ցանկ  • Աստերոիդների ցանկ (266501-266600)
(5865) Քուալիտեմոկրինա

(5865) Քուալիտեմոկրինա (անգլ.՝ Qualytemocrina), աստերոիդ աստերոիդների հիմնական գոտում։ Հայտնաբերվել է 1984 թվականի օգոստոսի 31-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,407469 ա. մ., առավելագույնը մոտենում է 2,0927 ա. մ. հեռավորության վրա և հեռանում 2,7223 ա. մ.։ Արեգակի շուրջ մեկ ամբողջական պտույտ է կատարում 1364,39 երկրային օրվա ընթացքում, իր ուղեծրով շարժվելով միջինում 0,263854 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5865) Քուալիտեմոկրինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թշնամի (ֆիլմ, 2013)

Թշնամի (անգլ.՝  Enemy), ռեժիսոր Վիլնյով Դենի հոգեբանական դետեկտիվը։ Երկակի գլխավոր դերը կատարել է Ջեյք Ջիլենհոլը։ Ֆիլմը Ժոզե Սարամագոյի «Նմանակ» վեպի էկրանավորումն է։ Ֆիլմի պրեմիերան ԱՄՆ-ում կայացել է 2014 թվականի հունվարի 4-ին։


== Պատմություն ==
Պատմության ուսուցիչը վիդեո խանութում իր համար անհայտ կատակերգության սկավառակ է վերցնում։ Ֆիլմը չի տպավորվում, բայց դրվագներից մեկում նա նկատում է մի դերասանի, ով նույն տեսքը ուներ, ինչ ինքը։ Զարմանալով տեսածից՝ նա որոշում է գտնել իր նմանակին։ Որոնումները վերածվում են իսկական տեսիլքի, ճանապարհորդություն դեպի մետաֆիզիկական մթության խորքը, ինչը տակնուվրա է անում նրա պատկերացումները կյանքի մասին։


== Դերերում ==


== Պարգևներ և անվանակարգեր ==
2013 թվական՝ Արծաթյա գրան պրի, Սիտխեսի կինոփառատոնում
2014 թվական՝ 5 «Ջինի» մրցանակ՝ լավագույն ռեժիսուրա (Դենի Վիլնյով), երկրորդ պլանի կանացի դեր՝ (Սարա Գադոն), օպերատոական աշխատանք (Նիկոլյա Բոլդյուկ), մոնտաժ (Մեթյու Հանամ), բնօրինակ երաժշտություն (Դենի Բենսի, Սոնդեր Յուրիանս)։ Բացի դրանից ֆիլմը անվանկարգվել է 5 կատեգորիաներում՝ լավագույն ֆիլմ, հարմարեցված սցենար, տղամարդու դեր (Ջեյք Ջիլենհոլ), նկարչի աշխատանք (Պատրիս Վերմետ), տեսողական էֆեկտներ։


== Ծանոթագրություններ ==


== Արտաքին հղումներ ==
«Թշնամի»(անգլ.) ֆիլմը Internet Movie Database կայքում 
««Թշնամի»»(անգլ.) ֆիլմը Allmovie կայքում: 
«Թշնամի» ֆիլմը Box Office Mojo կայքում
Կերամիկայի և դեկորատիվ արվեստի ազգային թանգարան

«Գոնսալես Մարտի» Կերամիկայի և դեկորատիվ արվեստի ազգային թանգարան (իսպ.՝ Museo Nacional de Cerámica y de las Artes Suntuarias González Martí), կերամիկական (մասնավորապես  Վալենսիայի կերամիկա), հախճապակիների և այլ դեկորատիվ արվեստներին (ինչպիսիք են տեքստիլ արվեստ, ավանդական տարազներ և կահույք) նվիրված թանգարան Իսպանիայի Վալենսիա քաղաքում։ Թանգարանը տեղակայված է Մարկես դե դոս Ագուաս պալատի (Marqués de Dos Aguas Palace) շենքում։ Հիմնադրվել է 1947 թվականի փետրվարի 7-ին Մանուել Գոնսալես Մարտիի նվիրաբերած կերամիկայի հավաքածուի հիման վրա։ 1954 թվականի հունիսի 18-ին թանգարանը բացվել է հանրության համար։


== Շենք ==
Ի սկզբանե պալատը եղել է գոթական կառույց։ 18-րդ դարի կեսերին, երբ Իպոլիտո Ռովիրան և վալենսիացի քանդակագործ Իգնասիո Վերգարան նախագծեցին շենքի ճակատային մասը, այն ամբողջովին վերափոխվեց բարոկկո ոճի։ Այսօր, տարբեր ձևափոխությունների արդյունքում, կառույցը հիմնականում ռոկոկո, նեոդասական և արևելյան ոճերի համադրություն է։
1941 թվականին շենքը համարվել է պատմական հուշարձան, և 1949 թվականին պետությունը գնել է այն՝ Գոնսալես Մարտիի կերամիկայի հավաքածուն այնտեղ տեղավորելու համար, որին հաջորդել են ենթակառուցվածքների բարելավման և վերանորոգման աշխատանքներ։ 1990-1998 թվականներին վերանորոգման աշխատանքները համակարգել է ճարտարապետ Գինես Սանչես Էվիան։


=== Վերգետնյա հարկ ===
Այս հարկը հիմնականում նվիրված է ժամանակավոր ցուցահանդեսներին։


=== Առաջին հարկ ===
Առաջին հարկում Մարքիզ դե Դոս Ագուայի մասնավոր սենյակներն են, որոնց պատերն ու առաստաղը զարդարված են նկարիչներ Պլասիդո Ֆրանսես ի Պասկուալի, Խոսե Ֆելիպե Պառայի և Խոսե Բրել Գուիրալտի նկարներով։ Մարմարե աստիճանները ունեն տարբեր գույներ, դրանց վրա «MD» սկզբնատառերն են՝ «Marquis de Dos Aguas»:
Հայտնի սենյակներից են Պարահանդեսի, Կարմիր սենյակները, Արևելյան հյուրասենյակը (հայտնի է նաև որպես ճենապակիների սենյակ), որոնք հագեցած են բնօրինակ կահույքով։ Բոլոր սենյակները զարդարված են արվեստի ստեղծագործություններով, լուսամփոփներով, ժամացույցներով, ծաղկամաններով և այլն։


=== Երկրորդ հարկ ===

Այս հարկն ամբողջությամբ նվիրված է կերամիկական հավաքածուների ցուցադրմանը, այդ թվում ներկայացված է տիպիկ վալենսիական խոհանոցի վերարտադրություն՝ նախագծված Մանուել Գոնսալես Մարտիի կողմից, ինչպես նաև 18-րդ և 19-րդ դարերի խճանկարներ, ֆրիզներ, դեկորատիվ վահանակներ։ Այս տարածքը ձևավորված է կերամիկական ծաղկամաններով և պղնձե առարկաներով։


== Հավաքածու ==
1969 թվականին թանգարանի հավաքածուն համալրվել է կահույքի, հագուստի, նկարների տարբեր նմուշներով, որոնք մեծ հետաքրքրություն են ներկայացնում վալենսիական ավանդույթների և տեղացի արվեստագետների համար։


== Ծանոթագրություններ ==


== Արտաքին հղումներ ==
«Գոնսալես Մարտի» Կերամիկայի և դեկորատիվ արվեստի ազգային թանգարանի կայք
National Museum of Ceramics and Decorative Arts "González Martí" Virtual tour
Համբույրների կրպակը (ֆիլմ)

«Համբույրների կրպակը» (անգլ.՝ The Kissing Booth), բրիտանաամերիկական ռոմանտիկ կատակերգություն, նկարվել է Բեթ Ռիքլզի համանուն վեպի հիման վրա «Komixx Entertainment»-ի կինոընկերությունում Վինս Մարսելոյի կողմից։ Ֆիլմը  լույս է տեսել 2018 թվականի մայիսի 11-ին Netflix կինոընկերությունում։


== Սյուժե ==
Նույն օրը, նույն հիվանդանոցում ծնված Էլ Էվանսը (Ջոյ Քինգ) և Լի Ֆլինը (Ջոել Քորդնի) շատ լավ ընկերներ էին։ Որպեսզի պահպանեն իրենց հարաբերությունները նրանք ստեղծեցին մի շարք կանոններ, որոնց նրանք հետևում էին։ Սակայն «Համբույրների կրպակը»-ում պատահական հանդիպումից հետո Էլը գտավ իր առաջին սերը, որը Լիի մեծ եղբայր Նոա Ֆլինն ( Ջեյկոպ Էլորդի) էր։ Շուտով նրանց սերը ծաղկում է, և Էլը գիտակցում է, որ խախտում է կանոնը ու ցավ է պատճառում Լիին։ Եղբայրների միչև լարվածությունը արագ զարգանում է, և Էլը կարող էր կորցնել երկուսին։


== Դերերում ==


== Արտադրություն ==
Նկարահանումներն անց են կացվել Լոս Անջելեսում, Կալիֆորնիայում և Քեյփթաունում, Հարավային Աֆրիկա։


== Ծանոթագրություններ ==


== Արտաքին հղումներ ==
The Kissing Booth(անգլ.) ֆիլմը Internet Movie Database կայքում
Մեխանիկական սյուիտ

«Մեխանիկական սյուիտ» (ռուս.՝ «Механическая сюита», աշխատանքային անվանումը՝ «Կապվածները» (ռուս.՝ «Связанные»)), ռուսական գեղարվեստական ֆիլմ, որը նկարահանել է ռեժիսոր Դմիտրի Մեսխիևը Սերգեյ Չիխաչյովի համանուն վիպակի հիման վրա, ընդ որում՝ լուսագրերի համաձայն ֆիլմը հիմնված է թերթերից վերցված փաստերի վրա։ Ֆիլմի պրեմիերան կայացել է 2001 թվականի հունիսին «Կինոտավր» փառատոնում։
Ֆիլմի տեսարանների մեծ մասը նկարահանվել է Վելիկիե Լուկի քաղաքում։ Ֆիլմի թողարկումից հետո նրա սցենարի հիման վրա Գենադի Օստրովսկին գրել է «Կոլյայի ճանապարհորդությունները (Կապվածները)» (ռուս.՝ «Путешествия Коли (Связанные)») պատմվածքը, որը 2005 թվականին հրատարակվել է որպես «Աղքատ ազգականներ» (ռուս.՝ «Бедные родственники») հեղինակային ժողովածուի մի մասը։


== Սյուժե ==
Սյուժեն սկսվում է նրանից, որ մի գործարանում մահանում է աշխատողը։ Գործարանի աշխատակազմը որոշել է նրան տեղափոխել պատմական հայրենիք՝ նրան այնտեղ թաղելու համար։ Այդ նպատակով գործուղվում են երկու մարդ՝ Մարկերանցը, որի մոտ ցանկացած պահի կարող է բացվել խոցը, և Միտյագինը։ Կորցնելով գործուղման գումարը՝ նրանք դիմում են արկածախնդրության և դիակը տեղափոխում գնացքի սովորական կուպեում։ Պատահական ուղևորն իջեցնում է մարմինը և իրեն համարում նրա մահվան մեղավորը։ Հանցանշանները վերացնելու համար նա դիակը դուրս է նետում պատուհանից։ Ագահ Միտյագինը որոշում է օգտվել իրավիճակից և գումար պահանջել «մարդասպանին» ոստիկանությանը չհանձնելու համար, ինչի պատճառով բոլորը հետագայում հայտնվում են մաֆիայի և ոստիկանության հետապնդման տակ։


== Դերերում ==


== Նկարահանող խումբ ==
Սցենարի հեղինակ՝ Գենադի Օստրովսկի
Ռեժիսոր՝ Դմիտրի Մեսխիև
Օպերատորներ՝ Սերգեյ Մաչիլսկի, Սերգեյ Կիսելյով
Երաժշտություն՝ Վլադիմիր Վոլկով, Սվյատոսլավ Կուրաշով, Լեոնիդ Ֆեոդորով
Պրոդյուսեր՝ Օլգա Վասիլևա


== Մրցանակներ ==
«Ոսկե խոյ» և «Созвездие» փառատոնների մրցանակակիր
Եվգենյա Դոբրովոլսկայան ստացել է «Նիկա» (2001) և «Ոսկե խոյ» (2001) մրցանակներ Լյուբայի դերի համար։


== Ծանոթագրություններ ==


== Արտաքին հղումներ ==
«Մեխանիկական սյուիտ»(անգլ.) ֆիլմը Internet Movie Database կայքում
Լինքոլն (Անգլիա)

Անվան այլ կիրառումների համար տե՛ս՝ Լինքոլն (այլ կիրառումներ)Լինքոլն (անգլ.՝ Lincoln), քաղաք Անգլիայի արևելքում, Արևելյան Միդլենդ շրջանի Լինքոլնշիփ կոմսության վարչական կենտրոնը։ Գտնվում է Ուիտեմ գետի բարձրադիր ափերին։ Բնակչությունը՝ 93.5 հազար մարդ(2011)։


== Պատմություն ==
Հնում քաղաքի ներկայիս տարածքում գտնվում էր հռոմեական 9-րդ լեգեոնի ամրությունը։ 71 թվականին ամուր պատերի պաշտպանության տակ ձևավորվել է Լինդում (անգլ.՝ Lindum) գաղութը՝ Flavia Caesariensis  Archived 2013-12-07 at the Wayback Machine. մարզկենտրոնը, որը բնակեցնում էին զորացրված զինվորները։ Մինչև օրս Լինքոլն տանող ճանապարհը անցնում է հռոմեացիների կողմից կառուցված կամարով (անգլ.՝ Newport Arch)։ Պեղումների ժամանակ հնէաբանները հայտնաբերել են բազմաթիվ նշաններ, որոնք վկայում են քաղաքի հնության մասին՝ գերեզմանատուն, վերնապարանքներ, վառարաններ և նույնիսկ շատրվան։
Վաղ միջնադարում Լինքոլնը դարձավ Դանելագի հինգ քաղաքներից մեկը։ Քաղաքի հաջող դիրքը ապահովում էր անընդհատ եկամուտ քաղաքին։ Մի ժամանակ այստեղ դրամ էր հատվում։ Անգլիայի գրավումից հետո Ուիլիամ Աշխարհակալը ուշադրություն դարձրեց Լինքոլնի բարձր դիրքին և հրամայեց այստեղ կառուցել Լինքոլնյան ամրոց։ Միջնադարում այս ամրոցի համար դաժան կռիվներ են ընթացել։


== Մայր տաճար ==
Եպիսկոպոսը 1071 թվականին թուլացած Դորչեստերից տեղափոխվեց Լինքոլն, քանի որ Լինքոլնը վերածվել նորմաննյան կալվածքի։ Շատ կարճ ժամանակահատվածում(մինչև 1092 թվականը) այստեղ կառուցվեց տաճար։ Այս կառույցը մի անգամ չէ, որ տուժել է հրդեհներից, իսկ 1185 թվականին ամբողջովին ավերվել է երկրաշարժից։ 13-րդ դարում նրա տեղը կառուցվեց նոր տաճար՝ անգլիական գոթական ճարտարապետության չափանմուշ։
Դա առաջին կառույցն էր, որը գերազանցեց Քեոփսի բուրգի բարձրությունը։ Համարվում է, որ 250 տարվա ընթացքում 160 մետրանոց Լինքոլնյան տաճարը համարվել է Երկրի ամենաբարձր շինությունը։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
lincolnite հանդեսը
linc հանդեսը
Լինքոլնյան գոլֆ ակումբի կայքը Archived 2015-05-06 at the Wayback Machine.


=== Լինքոլնի մասին պատմող տեսանյութեր ===
Pathe Newsreel, 1950, Լինքոլնի ձուլարանի բացումը(չաշխատող հղում)
Pathe newsreel, 1934, Լինքոլնի մասին Archived 2011-11-04 at the Wayback Machine.
Pathe newsreel, 1933, Լինքոլնշիռի զորահանդեսը(չաշխատող հղում)
Pathe newsreel, 1933, Լինքոլնի ձիարշավը(չաշխատող հղում)
Պեեդևա

Պեեդևա (էստ․՝ Päädeva), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վասիլի Բորտնիկովի վերադարձը

«Վասիլի Բորտնիկովի վերադարձը» (ռուս.՝ «Возвращение Василия Бортникова»), 1953 թվականի խորհրդային գեղարվեստական ֆիլմ, որը նկարահանել է Վսևոլոդ Պուդովկինը Գալինա Նիկոլաևայի «Հունձք» վեպի մոտիվներով։ Ֆիլմը վերականգնվել է 1974 թվականին։


== Սյուժե ==
Կոնտուզիայից հետո մի քանի տարի հիվանդանոցում մնալուց հետո Վասիլին վերադառնում է կոլտնտեսություն, որտեղ նախկինում նախագահ է եղել։ Նրան մահացած համարելով՝ կինը սգացել է ամուսնու կորուստը, սակայն ծանր տարիներն ու ՄՏՍ-ի մեխանիկի երկարատև անկեղծ սերը արդարացում են դարձել նրա համար, երբ նա որոշել է իր տուն բերել նոր ամուսնուն։ Վասիլիի վերադարձը դժվար է բոլորի համար։ Նորից ընտրվելով կոլտնտեսության նախագահ՝ նա ամբողջությամբ նվիրվում է աշխատանքին։ Իսկ հետո տեղի է ունենում նաև նրա վերադարձը հարազատ ընտանիք։


== Դերերում ==
Սերգեյ Լուկյանով - Վասիլի Կուզմիչ Բորտնիկով, Մայիսի 1-ի անվան կոլտնտեսության նախագահ
Նատալյա Մեդվեդևա - Ավդոտյա Տիխոնովնա, նրա կինը
Նիկոլայ Տիմոֆեև - Ստեպան Նիկիտիչ Մոխով, ՄՏՍ-ի մեխանիկ
Անատոլի Չեմոդուրով - Բորիս Պետրովիչ Չեկանով, շրջկոմի քարտուղար
Իննա Մակարովա - Ֆրոսկա Բլինովա
Անատոլի Իգնատև - Պավել, բրիգադիր
Վսևոլոդ Սանաև - Կանտաուրով, ՄՏՍ-ի տնօրեն
Կլարա Լուչկո - Նատալյա Ալեքսեևնա Դուբկո, ՄՏՍ-ի գլխավոր ինժեներ
Գալինա Ստեպանովա - Տատյանա Տիմոֆեևնա Բոլշակովա, կուսակցության կազմակերպության քարտուղար
Նոնա Մորդյուկովա - Նաստյա Օգորոդնիկովա, տրակտորիստ
Նիկոլայ Դոբրոնրավով - Սերյոժա, կոմերիտմիության քարտուղար
Նիկոլայ Շամին - Կուզմա Վասիլևիչ, Բորտնիկովի հայրը
Անդրեյ Պետրով - Վիտյա-նավաստի, դիսպետչեր
Մարիա Յարոցկայա - Վասիլիսա
Վլադիմիր Կոլչին - Բույանով, գյուղական հիդրոէլեկտրակայանի էլեկտրիկ
Դանուտա Ստոլյարսկայա - Գրանյա
Վասիլի Խարլաշին - Միխեիչ, կոլտնտեսական
Պյոտր Կիրյուտկին - հաշվապահ (լուսագրերում նշված չէ)
Ալեքսանդրա Դանիլովա - Պրասկովյա (լուսագրերում  նշված չէ)
Մարգարիտա Ժարովա - Նադեժդա Պետրովնա, քարտուղար շրջկոմում (լուսագրերում նշված չէ)
Կոնստանտին Նասոնով - պրոֆեսոր Տոլստիխ (լուսագրերում նշված չէ)
Ալեքսանդր Տոլստիխ - էպիզոդ (լուսագրերում նշված չէ)


== Նկարահանող խումբ ==
Բեմադրող ռեժիսոր՝ Վսևոլոդ Պուդովկին
Սցենարի հեղինակներ՝ Գալինա Նիկոլաևա, Եվգենի Գաբրիլովիչ
Բեմադրող օպերատոր՝ Սերգեյ Ուրուսևսկի
Բեմադրող նկարիչներ՝ Բորիս Չեբոտարյով, Աբրամ Ֆրեյդին
Կոմպոզիտոր՝ Կիրիլ Մոլչանով
Հնչյունային ռեժիսոր՝ Վլադիմիր Բոգդանկևիչ


== Ծանոթագրություններ ==


== Արտաքին հղումներ ==
«Возвращение Василия Бортникова» на сайте «Энциклопедия отечественного кино»
https://web.archive.org/web/20060805191211/http://mega.km.ru/cinema/Encyclop.asp?Topic=lvn_flm_766
«Возвращение Василия Бортникова» в онлайн-кинотеатре «Мосфильма»
Գենովկա

Գենովկա (ուկրաիներեն՝ Генівка), գյուղ Ուկրաինայի Նիկոլաևի մարզի Պերվոմայսկի շրջանում։
2001 թվականի տվյալներով Գենովկա գյուղում բնակվում էր 262 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծառուկ

Անվան այլ կիրառումների համար տե՛ս՝ Ծառուկ (այլ կիրառումներ)Ծառուկ, գյուղ Արևմտյան Հայաստանում, Խարբերդի վիլայեթում։ Գտնվում էր Խարբերդի դաշտում, Խարբերդ քաղաքի մերձակայքում։


== Պատմություն ==
1895 թվականին գյուղը ենթարկվել է կետորածների և ավերածությունների։ Բնակիչները ամբողջությամբ զոհվել են 1915 թվականի Մեծ եղեռնի ժամանակ՝ աքսորի ճանապարհին։


== Բնակչություն ==
1915 թվականին ուներ 25 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Ծառուկն ուներ Ս. Սարգիս անունով եկեղեցի։ Գյուղում կային բազմաթիվ ավերակներ և հնություններ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Շավան սյուր Սյուրան

Շավան սյուր Սյուրան (ֆր.՝ Chavannes-sur-Suran), կոմունա Ֆրանսիայում, Ռոն Ալպեր մարզի Էն գավառում։ Մտնում է Տրեֆոր կանտոնի մեջ։ Կոմունայի շրջանը՝ Բուրկ ան Բրես։
Կոմունայի INSEE կոդը՝ 01095։


== Աշխարհագրություն ==
Կոմունան Փարիզ քաղաքից գտնվում է 370 կմ հարավ-արևելք, Լիոն քաղաքից 75 կմ դեպի հյուսիս-արևելք, 17 կմ հյուսիս-արևելք Բուրկ ան Բրեսից։


== Կլիմա ==
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 644 մարդ։


== Ադմինիստրացիա ==


== Տնտեսություն ==
2010 թվականին աշխատունակ տարիք (15-64 տարեկան) ունեցող 391 մարդկանցից 317-ը տնտեսապես ակտիվ են եղել, 74-ը՝ պասիվ (ակտիվության ցուցանիշը՝ 81,1 % է, 1999 թվականին՝ 73,4 %)։ 317 ակտիվ բնակիչներից աշխատել են 291 -ը (149 տղամարդ, 142 կին), գործազուրկ է եղել 26 մարդ (14 տղամարդ և 12 կին)։ 74 պասիվներից 20 մարդ եղել են աշակերտ կամ ուսանող, 38-ը՝ թոշակառու, 11 ը պասիվ են եղել այլ պատճառներով։


== Տեսարժան վայրեր ==
Սուրբ Պյոտրի եկեղեցի
Ռոզայի ամրոց


== Նկարներ ==

		


== Ծանոթագրություններ ==


== Արտաքին հղումներ ==
Պաշտոնական կայք
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 12 мая 2014. Archived 2016-03-04 at the Wayback Machine.
Կինյա (Աբայի վտակ)

Կինյա (ռուս.՝ Киня), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Աբա գետի աջ ափին՝ 38 կմ հեռավորության վրա։ Գետի երկարությունը 12 կմ է։ Վտակ՝ Փոքր Կինյա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Action Cadienne

Action Cadienne (ֆրանսերենից բառացի թարգմանած՝ «գործողություն Քաջուն» - շահույթ չհետապնդող կազմակերպություն՝ հիմնված 1996 թվականի ապրիլ ամսին Ամերիկայի Միացյալ Նահանգների Լուիզիանա նահանգում,
որը շուրջ երկու հարյուր տարի եղել է ֆրանսիական տիրույթ՝ բնակեցված լինելով գերազանցապես ֆրանսախոսներով և 1682 թվականին ֆրանսիացի ճանապարհորդ Ռոբեր Կավալիե դը լա Սալի կաղմից այդպես է կոչվել ի պատիվ Ֆրանսիայի արքա Լյուդովիկոս 14-րդի (1638-1715 թթ.): Կազմակերպությունն իր առջև խնդիր է դրել Լուիզիանա նահանգի սահմաններում պահպանել, տարածել ու զարգացնել ֆրանսերենը, ֆրանկոֆոնիան և քաջունյան մշակույթը։


== Մեջբերում կազմակերպության ծրագրից ==
«Մենք խորապես համոզված ենք և հոգու ողջ ուժով հավատում ենք, որ մեր ինքնությունը, ինչպես և մեր հոգևոր ժառանգությունը հիմնավորապես կապված է ֆրանսերենի հետ, և մեր առաջնահերթ առաքելությունն է նպաստել այդ լեզվի տարածմանն ու զարգացմանը, հասնել նրան, որ օրենսդրորեն ճանաչվեն քաջուն ժողովրդի լեզվական իրավունքները։ Ֆրանսերենը եղել է և շարունակում է մնալ Լուիզիանայի մշակույթի ամենաէական տարրերից մեկը՝ հակառակ վերջին հիսուն տարիների ընթացքում նրա նկատմամբ գործադրված ճնշումների»։


== Ֆրանսերենի խորացված ուսուցում ==
Action Cadienne-ը  եռանդուն կերպով առաջ է տանում պետականորեն ֆինանսավորվող ֆրանսերենի դասընթացների կազմակերպման գործը, հատկապես՝ Լուիզիանայի զգալի մասը կազմող Աքադիանայի թեմերում ու ծուխերում, որոնցում քաջունները թվային գերակշռություն ունեն։
"Ֆրանսերենի խորացված ուսուցումը միակ ճշմարիտ ու արդյունավետ միջոցն է։ Խորացված ուսուցման ծրագրերը ոչ միայն ներդրված գումարների արդյունավետ ծախսումն են ապահովում, այլև մեծապես նպաստում են ընդհանրապես ուսման որակի բարձրացմանը։ Ֆրանսերենը խորացված ուսումնասիրող աշակերտները հիմնական առարկաների քննությունները անգլերեն հանձնողների լավագույն 20 տոկոսի գերակշիռ մասն են կազմում։ Դրան պետք է հավելել այն օգուտները, որ ստացվում են քաջունյան մշակույթի և փոխկապակցմամբ՝ զբոսաշրջության զարգացման շնորհիվ։ Բավական է նշել, որ իր նախնիների լեզվով խոսող նոր սերունդը քաջուն ժողովրդի հույսն է և մի այնպիսի ռեսուրս, որը չի կորող անտեսվել Լուիզիանայի ողջ բնակչության կողմից",- նշված է Action Cadienne կազմակերպության գործունեության մասին հաշվետվություն պարունակող զեկուցագրերից մեկում։


== Տես նաև ==
Լուիզիանա
Նոր Ֆրանսիա
Քվեբեկ
Ֆրանկոֆոնիա


== Ծանոթագրություններ ==


== Արտաքին հղումներ ==
http://www.actioncadienne.org}}
Da Vinci

Da Vinci (նախկինում Da Vinci Learning), գերմանական միջազգային գիտական-ուսուցողական հեռուստաալիք, ուղղված երեխաների և մեծահասակների համար։ Հեռուստակենտրոնը գտնվում է Բեռլինում։ Առաջին անգամ եթեր է հեռարձակվել 2007 թվականի սեպտեմբերի 15-ին Լեհաստանում։ Հեռուստաալիքը ներկայացնում է գիտական հաղորդումներ բնության, Երկրագնդի, տեխնիկայի, մարդու և մշակույթի մասին։ Հեռարձակումը իրականացվում է անգլերեն, ռուսերեն, լեհերեն, թուրքերեն, ռումիներեն, բուլղարերեն և հունգարերեն լեզուներով։


== Արտաքին հղումներ ==
Պաշտոնական կայք (ռուս.)
Պաշտոնական կայք (անգլ.)


== Ծանոթագրություններ ==
Ղամուշլ

Ղամուշլ, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կումա Մանիչի ջրանցք

Կումա Մանիչի ջրանցք (ռուս.՝ Кумо–Манычский канал), ոռոգման ջրանցքՌուսաստանի Ստավրոպոլի մարզում։ 1965 թվականին ջրանցքի շինարարությունը ավարտվել է։ Ջրանցքը անցնում է Կումա-Մանիչի իջվածքով։ Կապում է Կումա գետը, որը թափվում է Կասպից ծով, Արևելյան Մանիչ գետի հետ, որը նույնպես թափվում է Կասպից ծով։ Արևելյան Մանիչ գետը չպետք է շփոթել Արևմտյան Մանչի հետ, որը Դոնի վտակն է` հոսում է դեպի Ազովի ծով և միանում Սև ծովին։


== Ժամանակակից ջրանցք ==
Կումա-Մանիչ ջրանցքը սկսվում է Կումա գետի մոտ գտնվող Նովոկումսկու գյուղից, որը գտնվում է Բուդյոննովսկի և Նեֆեխկսկի քաղաքների միջև։ Դրա սկզբնակետը գտնվում է Կումա գետի փոքրիկ ջրամբարում (44°48′10″ հս․ լ. 44°39′40″ ավ. ե.), որի մեջ ընդգրկված է նաև Տերկ-Կումա ջրանցքը (Տերեք-կումա ջրանցքը, կառուցվել է 1958թ ), որը բերում է Տերեկի Ջուրը հարավից։ Այնտեղից Կումա-Մանիչ ջրանցքը ջուր է բերում դեպի հյուսիս-արևելք, այնուհետև հյուսիս-արևմուտք, ավարտվում է Արևելյան Մանիչ գետի վրա գտնվող Չգրա ջրամբարի հարավային ափին։


== Այլ առաջարկվող ջրանցքները տարածքում ==
2007 թ. հունիսին Ղազախստանի ղեկավարները առաջարկել են, որ Ռուսաստանը կառուցի շատ ավելի խորը ջրանցք ( Եվրասիական ջրանցք) Կումա-Մանիչ իջվածքի ներքևի մասում, որը հարմար է Կասպից ծովի և Սև ծովի միջև նավատորմի նավագնացության համար։ Ղազախստանի Գիտությունների ակադեմիան սկսեց վերանայել հնարավոր ուղիները։


== Ծանոթագրություններ ==


== Արտաքին հղումներ ==
Гниловской В. Г. Занимательное краеведение Ставрополь, кн. изд-во, 1974. — 432 с.
Encyclopædia Britannica
Ակրամովսկու շադինիա

Ակրամովսկու շադինիա (լատ.՝ Shadinia akramovskii), լիթոգլիֆիդների ընտանիքին պատկանող փափկամարմին կենդանի։ Գրանցված է Հայաստանի Հանրապետության Կարմիր գրքում։


== Նկարագրություն ==
Մինչև 4,5 մմ բարձրությամբ, բարձր կոնաձև խեցին, որի պտույտները ուռչած են, մոխրաեղջրագույն, ելանցքի մոտ ունի կրային կափարիչ։


== Տարածվածություն ==
Տարածված է Իրանում, Իրաքում, Հայաստանում։ Հայաստանում հայտնի է Արարատյան հարթավայրի մի քանի կետերից՝ Արմավիրի (Սև ջուր գետի ակունքներ՝ Արատաշեն գյուղի մոտակայքում) և Արարատի (Արևաբույր և Ջրահովիտ գյուղերի շրջակայք) մարզերում։


== Էկոլոգիա ==
Ապրում է հզոր աղբյուրների և դրանցից սկիզբ առնող գետակների վերին հոսանքներում։ Կենսաբանական առանձնահատկությունները հայտնի չեն։


== Պահպանություն ==
Սահմանակը արեալով և կտրատված ապրելավայրերով հազվագյուտ տեսակ է, որը բնության պահպանության միջազգային միության Կարմիր ցուցակի չափաորոշիչներով գնահատվաում է որպես կրիտիկական վիճակում գտնվող տեսակ։ Տարածման վայրերում ունի բավականին բարձր թվաքանակ, որի փոփոխությունները հայտնի չեն։
Խխունջին սպառնացող վտանգներն են մելիորատիվ աշխատանքներով պայմանավորված գետերի հիդրոլոգիական ռեժիմի խախտումը։
Պահպանության միջոցառումներ չեն իրականացվում։


== Ծանոթագրություններ ==
Ղընիե

Ղընիե, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
JetBlue Airways

JetBlue Airways, Ամերիկայի խոշորագույն ավիաընկերություններից է, որի գրասենյակը գտնվում է Նյու Յորքում։ Ավիաընկերությունը հիմնականում թռիչքներ է իրականացնում դեպի՝ ԱՄՆ, Կարիբյան ծով, Մեքսիկա, Բահամներ և Բերմուդա։ Ինչպես հայտնում է Skytrax JetBlue-ն, ավիաընկերությունը ունի ամենաբարձր վարկանիշը, և չորս տարի անընդմեջ ճանաչվել է լավագույն ավիաընկերություն։ 2010 թվականի ապրիլին ավիաընկերությունը չվերթներ է իրականացրել ավելի քան 70 ուղղություններով տարբեր երկրներում, հիմնականում չվերթներ է իրականացրել Հյուսիսային Ամերիկայում և Հարավային Ամերիկայում։ Ավիաընկերությունը հիմնադրվել է 1999 թվականին։


== Չվերթը ==


== Պատահարներ ==

2005 թվականի սեպտեմբերի 21-ին Airbus A320 օդանավը կատարել է վթարային վայջէջք, ինքնաթիռը թռչում էր Բըրբանքից Նյու Յորք։ Ինքնաթիռը գտնվել է երեք ժամ օդում վառելիքի կորստի պատճառով կատարել է վթարային վայրէջք Լոս Անջելեսում։ Ուղևորներից ոչ ոք չի տուժել։
2013 թվականի մարտի 9-ին Նյու Յորքից թռչող ինքնաթիռը բախվել է «Air India» ավիաընկերությանը։ Ուղևորներից ոչ ոք չի տուժել։ Երկու ինքնաթիռները վնասվել են։


== Ծանոթագրություններ ==
Տարասոնա

Տարասոնա (իսպ.՝ Tarazona), քաղաքային համայնք Իսպանիայի հյուսիսարևելյան մասում, Արագոն ինքնավար երկրամասում։ Մտնում է Սարագոսայի շրջանի կազմի մեջ։ Քաղաքը գտնվում է Արագոնի ծայր արևմուտքում։ Ունի 244 կմ² տարածք։ Բնակչությունը կազմում է 11131 մարդ(2010 թվականի տվյալներով)։ Տարասոնայից 86 կիլոմետր հեռավորության վրա գտնվում է Սարագոսա նահանգակենտրոնը։


== Պատմություն ==
Հռոմեական ժամանակներում Տարասոնան եղել է առևտրային հարուստ քաղաք։ Քաղաքը հիմնականում բնակեցված է եղել հռոմեացիներով և գալլերով։ Քաղաքի նախկին անվանումը Տուրիասո է եղել իսպ.՝ Turiaso: VIII դարում, գրավվելով արաբների կողմից, վեր է ածվել մուսուլմանաբնակ քաղաքի։ 1119 թվականին քաղաքը ետ է գրավվել Իսպանիայի թագավոր Ալֆոնսո I Նվաճողի կողմից։ Այս ժամանակներից էլ սկսվում է Տարասոնայի իսպանական պատմությունը։ Տարասոնայի տաճարի կառուցումը սկսվել է XII դար-ում։ Կառուցված է ֆրանկոգոթական ոճով։ Արաբական կառավարման ժամանակաշրջանում այստեղ կողք կողքի ապրել են քրիստոնյա, իսլամադավան և հուդայական համայնքները։ Ներկայումս քաղաքը հայտնի հանգստավայր է ողջ Իսպանիայում` իր հայտնի հյուրանոցներով և ռեստորաններով։


== Պատկերասրահ ==

		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento de Tarazona
Casa del Traductor
Tarazona y el Moncayo Archived 2013-07-22 at the Wayback Machine.
Pateando Tarazona
Rutas CAI: Tarazona Archived 2012-09-22 at the Wayback Machine.
Գալ (Զանգեզուրի գավառ)

Գալ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 683 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Նիկոլաևկա (գյուղ, Սմիդովիչսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка), գյուղ Ռուսաստանի Հրեական ինքնավար մարզի Սմիդովիչսկի շրջանի կազմում։
Բնակչությունը 2011 թվականին գրանցված տվյալներով կազմում էր 7852 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսկար լավագույն ռեժիսորի օգնականի համար

«Օսկար» լավագույն ռեժիսորի օգնական տրվում էր 1933-ից մինչ 1937 թվականները։ 1938 թվականի «Լավագույն ռեժիսորի օգնական» անվանակարգը հանվեց։ Անվանակարգի առաջին տարիներին մրցանակը տրվում էր ոչ թե ինչ-որ մի ֆիլմի համար, այլ ամբողջ տարվա ընթացքում կատարած աշխատանքի համար։
1934 (6-րդ)

Հաղթողները
Չարլզ Բարթոն - Paramount Pictures
Ռիկ Ջեյմս - Universal Studios
Չարլզ Դորիան - Metro-Goldwyn-Mayer
Ֆրես Ֆոքս - United Artists
Գորդան Հոլլինգշեդ - Warner Bros.
Դյուի Սթարկի - RKO Radio
Ուիլյամ Տամմել - 20th Century Fox
Առաջադրվողները
Էլ Էլլբորն - Warner Bros.
Սիդ Բորդ - Paramount Pictures
Օռվիլ Օ. Դալլ - Metro-Goldwyn-Mayer
Պերսի Իկերդ - 20th Century Fox
Արթուր Ջեյկաբսոն - Paramount Pictures
Էդվարդ Կիլլի - RKO Radio
Ջոզեֆ Մակ-Դոնա - Universal
Ուիլյամ Ռայթեր - Universal
Ֆրենկ Շոու - Warner Bros.
Բեն Սիլվի - United Artists
Ջոն Ուոթերս - Metro-Goldwyn-Mayer1935 (7-րդ)

Ջոն Ուոթերս - «Կեցե Վիլյան»
Սքոթ Բիլ - «Կյանքի կրկնում»
Կալեն Թեյթ - «Կլեոպատրա»1936 (8-րդ)

Կլեմ Բոշամ և Փոլ Ուինգ - «Բենգալյան ուլանի կյանքը»
Ջոզեֆ Նյումեն - «Դեյվիդ Կոպերֆիլդ»
Էրիկ Սթեյսի - «Չընդունվածները»
Շերի Շուրդս - «Երազ ամառային գիշերին»1937 (9-րդ)

Ջեկ Սալիվան - «Թեթև զորքերի հարձակում»
Կլեմ Բոշամ - «Վերջին մոհիկանը»
Ուիլյամ Քենոն - «Էնթնի անբախտը»
Ջոզեֆ Նյումեն - «Սան Ֆրանցիսկո»
Էրիկ Սթեյսի - «Ալլահի այգիները»1938 (10-րդ)

Ռոբերտ Ուեբբ - «Հին Չիկագոյում»
Ռասս Սանդերս - «Էմիլ Զոլյայի կյանքը»
Չարլզ Քոուլման - «Կորած հորիզոններ»
Էրիկ Սթեյսի - «Ծնվեց աստղը»
Հել Ուոկեր - «Հոգիներ ծովում»
Ինի Զիմբախ

Ինի Զիմբախ  (գերմ.՝ Simbach am Inn), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 9721 մարդ (դեկտեմբերի 31, 2010 թվական)։ Զբաղեցնում է 47,33 կմ² մակերես տարածք։ Պաշտոնական կոդ՝ 09 2 77 145։
Քաղաքապետարանը բաժանված է 4 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական կայք
Լեոն Գերդան

Լեոն Գերդան (Լեոն Կյումյուշկերտանյան, ֆր.՝  Léon Basile Guerdan, 1886, Ստամբուլ, Օսմանյան կայսրություն - 1949, Նյու Յորք, Նյու Յորք, ԱՄՆ), ֆրանսիագիր հայ գրող։


== Կենսագրություն ==
Սովորել է Վերսայլի Հոշ լիցեյում (Ֆրանսիա)։ 1906 թվականին բնակություն է հաստատել Փարիզում, զբաղվել թանկագին քարերի առևտրով։ ԱՄՆ-ում հաստատվելուց հետո լույս է ընծայել «Բոլորին էլ ճանաչում եմ» գիրքը, որտեղ խոսվում է իր ճանաչած նշանավոր մարդկանց մասին։ Նրա վերջին վեպն է՝ «Մինարեթներից դեպի երկնասլացներ»։ Եղել է Հայկական բարեգործական ընդհանուր միության անդամներից։
1936 թվականին հրատարակել է Տիգրան Երկաթի մասին գիրք։


== Պարգևներ ==
Ֆրանսիայի «Պատվո լեգեոն» շքանշան


== Երկեր ==
Կշեռքի սխալ ծանրությունը։
Բարեսի մի ընկերը՝ Տիգրան Երկաթ։
Բերտրան Բեռնոյի գաղտնիքները։
Մինարեթներից մինչև երկնաքերերը։
Բոլորին էլ ճանաչում եմ, հուշապատում, ԱՄՆ։


== Ծանոթագրություններ ==
Աստերոիդների ցանկ (202101-202200)

Աստերոիդների ցանկ (202001-202100)  • Աստերոիդների ցանկ  • Աստերոիդների ցանկ (202201-202300)
 Աստերոիդների ցանկ (202001-202100)  • Աստերոիդների ցանկ  • Աստերոիդների ցանկ (202201-202300)
Թագ

Թագ (լատ.՝ corona  - պսակ, թագ), գլխի զարդարանք, որը համարվում է միապետական ​​իշխանության խորհրդանիշ։


== Պատմություն ==
Թագերի հայտնվելը վերագրվում է հին աշխարհի պետություններին (Հին Եգիպտոս, Հին Հռոմ, Շումեր), ավելին՝ մ․թ․ա 1-ին դարում Հռոմում իշխանության այս պարագան վերափոխվել էր մականվան։
Զարգացած ֆեոդալիզմի ժամանակաշրջանում (11-րդ դարից) թագերը շատ տարածված էին եվրոպական երկրներում։ Ռուսիայում որպես Մեծ իշխանի, հետագայում՝ թագավորի թագ, օգտագործվել է Մոնոմախի գդակը, իսկ կայսրերի դեպքում՝ Մեծ կայսերական թագը։ Այժմ, որպես կանոն, միապետները թագ կրում են միայն խիստ հանդիսավոր դեպքերում։


== Նկարագրություն ==
Թագերը պատրաստվել են տարբեր թանկարժեք մետաղներից (սովորաբար՝ ոսկուց կամ արծաթից) և զարդարվել թանկարժեք ու կիսաթանկարժեք քարերով։
Կարող են ունենալ տարբեր ձևեր՝ գլխարկի, պսակի, օղակապի տեսքով, տերևներով, ատամիկներով կամ թիթեղյա։


=== Տեսակներ ===

Կախված կրողի կոչումից՝ թագերը կարող են լինել․ 

կայսերական
թագավորական
իշխանական
դքսական
կոմսականԿա նաև պապական թագ՝ տիարա։


== Ռուսաստանի պատմական թագեր ==


== Տես նաև ==
Քրիստոսի Փշե պսակ


== Ծանոթագրություններ ==


== Գրականություն ==
«Корона, головной убор»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
О. В. Мареева. Генезис венца как регалии власти Archived 2009-03-19 at the Wayback Machine. // Священное тело короля: Ритуалы и мифология власти / Ин-т всеобщ. истории РАН; МГУ. — М.:Наука, 2006, с. 419—429
Անի Բայաթյան

Անի Բայաթյան (հոկտեմբերի 14, 1981(1981-10-14), Երևան, Հայկական ԽՍՀ, ԽՍՀՄ), հայ դերասանուհի և հաղորդավարուհի։


== Կենսագրություն ==
2002 թվականին ավարտել է Երևանի թատրոնի և կինոյի պետական ինստիտուտը` թատրոնի և կինոյի դերասանի որակավորմամբ։ 2000 թվականից աշխատում է «Արձագանք» ռադիոկայանում՝ որպես լրագրողուհի-հաղորդավարուհի, 2001 թվականից՝ Երևանի Պատանի հանդիսատեսի թատրոնում՝ որպես դերասանուհի։


== Ծանոթագրություններ ==
Բալա (այլ կիրառումներ)

Բալա, կարող է վերաբերել՝

Բալա - հնագույն երկիր Հայասայից հյուսիս, հետագայի Փոքր Հայքի կամ նրա ու Մեծ Հայքի սահմանային տարածքներում
Բալա - հնագույն քաղաք պատմական Փոքր Հայքում, հավանաբար Բալա նահանգում
Գայանայի դրոշ

Գայանայի դրոշը, Գայանայի Հանրապետության պետական խորհրդանիշերից է։ Ընդունվել է 1996 թվականի մայիսի 26-ին։


== Դրոշի այլ տարբերակներ ==
Սավինո (գյուղ, Նովոգորոդսկի շրջան)

Անվան այլ կիրառումների համար տե՛ս՝ ՍավինոՍավինո (ռուս.՝ Савино), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը վերջին գրանցված տվյալներով կազմում էր 1002 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զարգացման արատներ

Զարգացման արատներ, զարգացման անոմալիա, օրգանիզմի նորմալ կառուցվածքի շեղում, որն առաջանում է նարարգանդային կամ հազվադեպ դեպքերում հետծննդաբերական զարգացման շրջանում։


== Արտաքին և ներքին միջավայրերի ազդեցություն ==
Պետք է տարբերել նորման ծայրահեղ տարբերակներից։ Զարգացման արատները առաջանում են ներքին (հորմոնալ խանգարումներ, սեռական բջիջների ոչ լիարժեք քանակ, և այլն) և արտաքին (իոնացնող ճառագայթում, [[Վիրուսներ|վիրուսային վարակներ]], թթվածնի անբավարարություն, որոշ քիմիկատների աազդեցություն և այլն) գործոնների ազդեցությամբ։ 20-րդ դարի երկրորդ կեսից նկատվում է զարգացման արատների զգալի աճ, մասնավորապես զարգացած երկրներում։


== Առաջացման պատճառներ ==
Առաջացման պատճառների 40-60 %-ը անհայտ են։ Նրանք օգտագործում են «հատուկենտ բնածին» տերմինը, նշելով անհայտ պատճառ։ 20-25 % արատների համար ավելի հավանական է «բազմագործոն» պատճառը — բարդ միջավայրում։ Մնացած 10-13 %-ը կապված են արտաքին միջավայրի գործոննորի հետ։ Միայն 12-25 % արատներն ունեն գենետիկական պատճառ։


====== Ալկոհոլ ======
Ծնողների ալկոհոլիզմը ունի նշանակություն։ Մոր կողմից ալկոհոլի օգտագերծումը կարող է պտղի մոտ առաջացնել Պտղի ալկոհոլոյին սինդրոմը։
Նիկոտին
Հղիության ժամանակ ծխելը կարող է ազդել երեխայի ֆիզիկական զարգացման վրա։
Իոնային ճառագայթում
Ռենտգենյան ճառագայթները, ռադիոակտիվ ռադիկալների ազդեցությամբ կարող են ուղղակի ներգործություն ունենան գենետիկական ապարատի վրա։ Բացի ուղիղ ազդեցությունից, իոնային ճառագայթումը ունի նաև թունավոր ազդեցություն և շատ բնածին արատների պատճառն է։


== Դեղահաբեր ==
Հարկավոր է նշել, որ գոյություն չունեն այնպիսի դեղամիջոցներ, որոնք կարելի է համարել լիովին անվտանգ, հատկապես հղիության վաղ փուլերում։


== Տեսակներ ==
«Զարգացման արատներ» դա լայն կատեգորիա է, որը ներառում է տարբեր պայմաններ. աննշան ֆիզիկական անոմալիաներ (օրինակ, բնածին նշան), առանձին համակարգերի լուրջ խախտումներ (օրինակ, բնածին սրտի արատ կամ վերջույթների արատ), և անոմալիաների զուգորդումներ, որոնք ազդում են մարմնի մի քանի մասերի վրա։ Բնածին արատների նյութափոխանակությունները նույնպես համարվում են բնածին արատներ։
Գոյություն ունեն երեք տիպի բնական արատներ՝

Բնածին ֆիզիկական արատներ
Բնածին նյութափոխանակության արատներ
Այլ գենետիկական արատներ


== Գրականություն ==
Дыбан А. П., Очерки патологической эмбриологии человека, Л., 1959
Рассел Л. Б., Действие излучений на внутриутробное развитие млекопитающих, в кн.: Радиобиология, пер. с англ., М., 1960
Поттер Э,, Патологическая анатомия плодов, новорождённых и детей раннего возраста, пер. с англ., М., 1971.
Խմբավար

Խմբավար, խորմայստեր (իտալերեն՝ coro երգչախումբ և գերմ.՝ Meister վարպետ, ղեկավար), երգչախմբի ղեկավարը, որ սեփական գեղարվեստական ըմբռնումով երգչախմբին սովորեցնում և նրա կատարման միջոցով մեկնաբանում է խմբերգային ստեղծագործությունները՝ ապահովելով դրանց հնչման անսամբլային ներդաշնակությունը և տեխնիկական կատարելությունը։ Խմբավարից պահանջվում է երաժշտական տեսական և կատարողական հմտություն և կոլեկտիվ կազմակերպելու ունակություն։
Վեժոգա

Վեժոգա (ռուս.՝ Вежога), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վալտի Իզմա աջ ափին՝ 43 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000045234
Հիդրոլոգիական ուսումնասիրությունների կոդը -  103004523
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ելիզավետինո (գյուղ, Գատչինսկի շրջան)

Անվան այլ կիրառումների համար տե՛ս՝ ԵլիզավետինոԵլիզավետինո (ռուս.՝ Елизаветино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3120 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոնիո Յանիգրո

Յանիգրո Անտոնիո (Janigro) (հունվարի 21, 1918(1918-01-21)[…], Միլան, Իտալիայի թագավորություն - մայիսի 1, 1989(1989-05-01)[…], Միլան, Իտալիա), իտալական և հարավսլավական թավջութակահար և դիրիժոր։ Աշակերտել է Դ․ Կրեպակսին և Տ․ Ալեքսանյանին։ 1939-1955 թվականներին եղել է Զագրեբի Երաժշտական ակադեմիայի պրոֆեսոր։ 1954 թվականին կազմակերպել է «Զագրեբյան մենակատարներ» կամերային նվագախումբը, որի հետ հանդես է գալիս որպես մենակատար և դիրիժոր (ՍՍՀՄ-ում առաջին անգամ՝ 1957 թվականին)։


== Ծանոթագրություններ ==
Տրապանի (գավառ)

Տրապանի (գավառ) (իտալերեն՝ Provincia di Trapani, սից.՝ Pruvincia di Tràpani), գավառ Հարավային Իտալիայում, Սիցիլիա ինքնավար կղզում։ Մայրաքաղաքը Տրապանին է։ Ունի 2,469.62 քառակուսի կիլոմետր տարածք և 433,826 բնակչություն (2017)։ Գավառում կա 24 կոմունա (իտալերեն՝ comuni):
Տրապանի մայրաքաղաքից բացի, այստեղ կան այլ քաղաքներ և տեսարժան վայրեր, ներառյալ՝ Սեգեստա, Ջիբելինա, Էրիչե, Կաստելվետրանո, Ալկամո, Մարսալա, Մաձարա դել Վալո, Կաստելամարե դել Գոլֆո և Մոտիա քաղաքները։ Հարևան կղզին՝ Պանտելերիան, որը հայտնի է իր գինու արտադրությամբ, և Էգադյան կղզին վարչականորեն ներառված են Տրապանի գավառի կազմում։
Տրապանի գավառը խաղողագործության խոշոր կենտրոն է։


== Պատմություն ==
Գավառի ներկայիս տարածքը հաջողությամբ նվաճվել է կարթագենացիների, հին հույների և վերջում՝ Հռոմեական կայսրության կողմից։ Տրապանիի նավահանգիստը, որը նախկինում հայտնի էր որպես Դրիփանա, այնուհետև՝ Դրիփանոն, և բնակեցված էր Սիկանիների ու Էլիմիների կողմից, 8-րդ դարում դարձավ փյունիկյան զարգացող առևտրի կենտրոն։ Մ․թ․ա 260 թվականին այն գրավվել է կարթագենացիների, իսկ մ․թ․ա 240 թվականին՝ հռոմեացիների կողմից, և մինչև 440 թվականը դարձել է «civitas romana», երբ թալանվել է վանդալների, ապա՝ բյուզանդացիների և, ի վերջո, 830 թվականին՝ մուսուլմանների կողմից։
16-րդ դարում Տրապանին արտոնություններ ստացավ Իսպանիայի կայսր Կառլոս V-ի կողմից, ով նաև ամրապնդեց քաղաքի պարիսպները։
1817 թվականին Տրապանին դարձավ գավառի մայրաքաղաքը։


== Աշխարհագրություն ==
Տրապանի գավառը հյուսիսում սահմանակից է Տիրենյան ծովին, հարավում՝ Միջերկրական ծովին, իսկ արևմուտքում՝ Սիցիլիայի նեղուցին։ Արևելքում սահմանակից է միայն Պալերմոյին և Ագրիջենտոյին։ Տարածքն ունի փոքրաթիվ հարթավայրեր, թեև, բացառությամբ Սպարաջիոյի (իտալերեն՝ Sparagio) (1,110 մետր) և Ինիչիի (իտալերեն՝ Inici) (1065 մետր), տարածքի մեծ մասը գտնվում է 1000 մետրից ցածր բարձրության վրա։ Հյուսիսի համեմատությամբ հյուսիս-արևմտյան հատվածն ավելի ամուր է։ Գավառը ներառում է նաև Էգադյան կղզիների կղզեխումբը, որը պատկանում է Ֆավինյանային, Պանտելերիա կղզին, որն ամենամեծն է Սիցիլիայում, համանուն կոմունան և Ստանոնյան կղզիները, որոնք պատկանում են Մարսալային։ Էգադյան կղզիները բաղկացած են երեք գլխավոր կղզուց և երկու կղզյակից։
Տրապանի գավառն ունի մի շարք գետեր, սակայն դրանց մեծ մասը տեսանելի չափեր կամ նշանակություն չունի, բացառությամբ Բելիչե գետի, որ հոսում է գավառի սահմանին, և Բիրգի գետի, որն ունի շուրջ 40 կմ երկարություն։
Բնական լճերից են Գորգի Տոնդին և Պրեոլան՝ Մաձարա դել Վալո կոմունայում և Լագո դի Վեները Պանտելերիայում։ Կան նաև 3 արհեստական լճեր՝ Լագո Ռուբինոն, որը Բիրգիի ջրահավաք ավազանի մասն է կազմում, Լագո Տրինիտան Կաստելվետրանոյում և Պաչեկո հանգստավայրում գտնվող համանուն լիճը։ Կա նաև ափամերձ ավազան՝ Ստանուն ավազանը, որն ունի 2000 հեկտար տարածք։ Այն գտնվում է Մարսալայի մոտ՝ մի վայրում, որը ժամանակին փյունիկեցիների համար հանդիսանում էր կարևոր ռազմածովային բազա և առևտրական կենտրոն։ Ջուրը մակերեսային է և շատ աղի, բացի այդ նաև ճահճային։ Լագունը բաղկացած է չորս կղզուց՝ Իսոլա Լոնգա, Սանտա Մարիա, Սան Պանտալեո և Շոլա։


== Ծանոթագրություններ ==


== Արտաքին հղումներ ==
Պաշտոնական կայք
Տրապանի գավառի նկարները, պատմությունը, տուրիզմը, խոհանոցը, գրքերը, տեղական արտադրանքը, տրանսպորտը
Ստերլինգ Մորտոն

Ստերլինգ Մորտոն (անգլ.՝ Julius Sterling Morton, ապրիլի 22, 1832(1832-04-22), Adams, Ջեֆերսոն շրջան, Նյու Յորք, ԱՄՆ - ապրիլի 27, 1902(1902-04-27), Լեյք Ֆոտեսթ, Լեյք շրջան, Իլինոյս, ԱՄՆ), ամերիկացի բուսաբան, ֆերմեր, ԱՄՆ գյուղատնտեսության նախարար, Դեմոկրատական կուսակցության անդամ։


== Կենսագրություն ==
Ստերլինգ Մորտոնը ծնվել է 1832 թվականի ապրիլի 22-ին Ադամս քաղաքում։
Նրա ընտանիքը գաղթել է Արևմուտք։ Մորտոնը մեծացել է Դետրոյթում և սովորել Միչիգանի համալսարանում։
1854 թվականին դիպլոմ ստանալուց հետո Ստերլինգ Մորտոնը իր հարսնացուի հետ տեղափոխվել է Նեբրասկա։ Այստեղ նա աշխատել է թերթի խմբագրությունում, դարձել է է հաջողակ ֆերմեր և ակտիվորեն մասնակցել է տարածքային քաղաքականությանը, իսկ 1872 թվականին հիմնել է ծառատունկի օր՝ տոնը, որն արագորեն տարածվել է ամբողջ ԱՄՆ-ում, ինչպես նաև ամբողջ աշխարհում։ 1858 թվականի դեկտեմբերի 5-ից մինչև 1859 թվականի մայիսի 2-ը և 1861 թվականի փետրվարի 24-ից մինչև մարտի 6-ը եղել է Նեբրասկա տարածքի նահանգապետի պաշտոնակատար։
1893 թվականից մինչև 1897 թվականը Մորտոնը եղել է ԱՄՆ գյուղատնտեսության նախարար։
Ստերլինգ Մորտոնը մահացել է 1902 թվականի ապրիլի 27-ին։


== Գիտական գործունեություն ==
Ստերլինգ Մորտոնը մասնագիտացել է սերմնավոր բույսերի վրա։


== Հրապարակումներ ==
The Conservationist


== Ծանոթագրություններ ==
Բերնիկուր

Բերնիկուր (ֆր.՝ Bergnicourt), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 172 մարդ, բնակչության խտությունը` 21.08 մարդ/կմ²։ Բնակավայրը զբաղեցնում է 8.16 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հյուսիս-արևելք, Շալոն ան Շամպայն քաղաքից 55 կմ հյուսիս, Շառլվիլ Մեզիեր քաղաքից 55 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 142 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 32։ Ակտիվության ցուցանիշը կազմում է 77,5 %։ 110 աշխատունակ մարդկանցից աշխատել է 104 անձ (58 տղամարդ և 46 կին)։ Գործազուրկ են եղել 6 անձ (0 տղամարդ և 6 կին)։ 32 անաշխատունակներից 1-ը եղել են աշակերտներ կամ ուսանողներ, 19-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նարդարան մզկիթ

Նարդարան մզկիթ (ադրբ.՝ Nardaran məscidi), 17-րդ դարի մզկիթ, տեղակայված Բաքվի Ապշերոնի շրջանում։ Սեֆյանների ժամանակաշրջանի մզկիթ է։


== Պատմություն ==
Նարդարան մզկիթը կառուցվել է 1663 թվականինին, Ապշերոնի շրջանի Նարդարան գյուղում։ Մզկիթի վրա կան գրություններ, տապանագրեր, որոնցում գրված է, որ մզկիթը կառուցվել է ճարտարապետ Մուրադալիի կողմից։ Նարդարան մզկիթը 15-րդ դարի Շիրվանի մզկիթների նման է։ Այն կառուցվել է որպես Շիրվանշահեր պալատի համալիր։ Մզկիթի հարավ-արևելյան մասում գտնվում է Շահ Աբբասի մզկիթը։


== Աշուրան Նարդարան մզկիթում ==
Նարդարանն Ադրբեջանի ամենակրոնականացված շրջաններից է։ Այն Ադրբեջանի շիայական արմատականության, խոմեյնիզմի և շիա իսլամիզմի կենտրոններից է։ Ամեն տարի Նարդարան մզկիթում է նշվում Աշուրայի օրը։ Այդ օրը սպանվել է Իմամ Հուսեյնը՝ Մուհամեդ Մարգարեի դստեր՝ Ֆաթիմայի և Մուհամեդի հետևորդը, չորրորդ ուղղափառ խալիֆ ու շիաների առաջին իմամ Ալիի որդին, ով համարվում է շիաների երրորդ իմամը։ Մահվան օրը իսլամական մուհարրեմ ամսվա 10-րդ օրն է։ Ծիսակատարությունները տևում են 10 օր։ Աշուրայի արարողությանը պահպանողական շիաներն իրենք իրենց տանջում են, մինչև արյուն հեղվի, որպեսզի իրենց մաշկի վրա զգան Հուսեյնի տանջանքները։ Ներկայումս, սակայն, շիաների զգալի մասը սահմանափակվում են միայն կուրծքը ծեծելով։ Ադրբեջանում այս օրը առհասարակ իշխանություններն արգելում են դաժան գործողությունների դիմել, անցկացնել հրապարակային միջոցառումներ։ Թուլատրվում է չափավոր ծիսակատարություններ անցկացնել միայն մզկիթների տարածում։ Սակայն հատկապես Նարդարանում Աշուրայի սգո արարողությունը հաճախ վերաճել է կրոնական և սոցիալական պահանջներով ցույցերի։


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ


== Ծանոթագրություններ ==